Diari Oficial de la Generalitat Valenciana


Sumari del DOGV 6345, del 01-09-2010 (2010/9066)

RESOLUCIÓ de 30 de juliol de 2010, per la qual es modifiquen els annexos I i II de la Resolució de 17 de juny de 2010, de la Direcció General d'Ordenació i Centres Docents, de la Fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria ecolaritzat en un centre públic o privat concertat a la Comunitat Valenciana per al curs 2010/2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6345

Data del DOGV
:   01-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9066


Data del document
:   30-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2010, per la qual es modifiquen els annexos I i II de la Resolució de 17 de juny de 2010, de la Direcció General d'Ordenació i Centres Docents, de la Fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria ecolaritzat en un centre públic o privat concertat a la Comunitat Valenciana per al curs 2010/2011. [2010/9066]  
Per la Resolució de 17 de juny de 2010, es resol la convocatòria de la Fase A, de la Direcció General d'Ordenació i Centres Docents, previstes en l'Orde de 3 de desembre de 2009, de la Conselleria d'Educació (DOCV núm 6167 de 17 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria escolaritzats en un centre públic o privat concertat de la Comunitat Valenciana, per al curs 2010-2011, publicada en el DOCV núm 6297, de 25 de juny.  
Després de la publicació d'esta, s'han produït canvis en les situacions d'alguns alumnes en alguns casos, ja que han de repetir 6t curs d'Educació Primària, per la qual cosa no els correspondria l'ajuda de llibres de text per a Educació Secundària Obligatòria; en altres casos perquè l'alumne no ha confirmat la matrícula en el centre. Estos alumnes han de ser exclosos de l'annex I de beneficiaris i incloure'ls en l'annex II de no beneficiaris. Al mateix temps s'han corregit errors produïts en la tramitació.  
Per tots estes raons, és necessari modificar l'annex I, de beneficiaris, per a incloure l'alumnat afectat per un error en la tramitació, així com aquells alumnes exclosos pel motiu 14 "Insuficiència de crèdit", que en puguen resultar beneficiaris, segons els criteris de la base tercera de l'orde de convocatòria al disposar del crèdit corresponent als alumnes repetidors de 6t curs d'Educació Primària i als alumnes no matriculats.  
Fent ús de les atribucions que m'atorga la disposició final primera de l'orde de 3 de desembre de 2009, per a dictar les resolucions necessàries per al seu desplegament, per delegació del conseller d'Educació, resolc:  
Primer  
Modificar l'annex I de la Resolució de 17 de juny de 2010, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en un centre públic o privat concertat, per al curs 2010/2011, fase A, com a beneficiari de l'ajuda per a l'adquisició de llibres de text, quant a l'alumnat que apareix en l'annex I.  
Segon  
Modificar l'annex II de l'esmentada Resolució de 17 de juny de 2010, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, a l'alumnat que figura en l'annex II d'esta resolució, pels motius que s'especifiquen per a cada alumne en el mateix annex II.  
Tercer  
Determinar que el crèdit destinat a les ajudes per a l'adquisició dels llibres de text de la fase A és de 06.981.481,00 euros, amb càrrec a la línia de subvenció T0067000, denominada "Gratuïtat Llibres de text", del capítol IV de la secció, servici, centre gestor i programa 61.96.10.533.25 d'Educació Primària, de la Llei 13/2009, de 29 de desembre, de Pressupostos de la Generalitat per a l'exercici 2010, (DOCV núm. 6176 de 31 de desembre), d'acord amb l'Orde de 48/2010 d'1 de juny, de la Conselleria d'Educació (DOCV núm. 6283 de 7 de juny).  
Quart  
Les modificacions introduïdes en els annexos I i II de l'esmentada Resolució de 17 de juny de 2010, de la Direcció General d'Ordenació i Centres Docents, no afecta el nombre d'alumnat beneficiari d'estes ajudes que és de 95.452, ni a l'import total de 03.485.329,00 euros. La quantia individual de l'ajuda serà com a màxim de 105 euros, d'acord amb la mencionada Orde 48/2010 d'1 de juny de la Conselleria d'Educació.  
Quint   
Ordenar l'exposició de les llistes a què fa referència l'apartat primer, i la publicació de la present resolució en el tauler d'anuncis dels centres docents, el dia 1 de setembre de 2010.  
Sext  
Esta resolució es publicarà en el Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/val/abc/ajudesllibres.aspe  
Sèptim  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós-administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós-administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Comunitat Valenciana o a partir de l'endemà en el que es notifique la resolució expressa del recurs de reposició o en que este haja d'entendre's presumptament desestimat.  
València, 30 de juliol de 2010.- El director general d'Ordenació i Centres Docents: Rafael Carbonell Peris.